Ovo su gliste.
Ne ona vrsta koju nalazimo pod zemljom.
Ovo su parazitske valjkaste gliste.
One žive unutar ljudskih creva.
Svaka od njih može da naraste do 30 cm,
a razlog zažto ih je 200 u ovoj tegli jeste,
jer je to broj koji uglavnom možemo naći
u stomaku jednog zaraženog deteta.
Infekcija crvima postoji već hiljadama godina.
Ona je uticala na ishode ratova,
i dugo je ometala ljudsko zdravlje.
valjkaste gliste, ankilostomijaza,
trihurijaza, šistozomijaza:
infekcija ovih vrsta izaziva bol i nelagodu.
One uzimaju nutrijente i crpe energiju.
One sputavaju i fizički i kognitivni rast.
U većini slučajeva, ove gliste nisu fatalne,
ali paradoksalno, to je deo problema.
To znači da većina zemalja
jednostavno nije odredila lečenje kao prioritet.
Tu leži društvena cena:
deca koja nemaju pristup lečenju od glista
imaju niže stope pohađanja škole.
Osobe koje su odrasle bez lekova protiv glista
su manje produktivne i imaju niže prihode u toku života.
Ono što crevne gliste rade, zapravo,
jeste ograničavanje potencijala.
Trenutno, 1,7 milijardi ljudi je još uvek u riziku od glista.
600 miliona njih je u Africi.
Za svaki dolar koji se uloži u kontrolu i prevenciju,
afričke zemlje vide čak do 42 dolara povrata u vidu ekonomske koristi.
Dobra vest je ta da je lečenje izuzetno lako.
1-3 tablete date jednom ili dva puta godišnje
su dovoljne da zaraženo dete sa 200 glista svedu na nula
i zaštite od budućih infekcija.
U zajednicama gde je veća prisutnost glista,
lečenje se može sprovesti u školama.
Ovaj proces je izuzetno lak i brz.
U Etiopiji, na primer, se ovo sprovede za 20 miliona dece
u roku od nekoliko nedelja.
Svet je prešao dugačak put
do isporuke lekova ljudima kojima je potrebno,
i afričke vlade žele još veću inicijativu.
Vreme je da ispratimo njihovu ambiciju.
Fondacija "Kraj" će raditi sa vladama
da napravi plan koji će drastično smanjiti teret bolesti uzrokovane glistama.
Zajedno će raditi na prevenciji i programima lečenja
koji mogu služiti svima.
Fondacija "Kraj" ima jednu odvažnu ideju:
veruju da će naša generacija iskoreniti bolesti nastale glisnim infekcijama.
Ključno je da ne treba stvarati nove programe iz temelja,
nego da treba proširiti trud već postojećih programa.
Ispitivanjem problema kako gliste prenose bolest,
Fondacija "Kraj" je odredila 5 ključnih oblasti koje može poboljšati.
Broj jedan: smanjiti trošak lečenja.
Mnoge farmaceutske kompanije nude besplatno lekove protiv glista,
tako da fond "Kraj" radi sa pravim partnerima
kako bi uskladio njihovu isporuku.
Nastaviće da obezbeđuju donaciju lekova
za ugroženi deo populacije.
Sada to rade za manje od 25 centi po detetu godišnje.
Broj dva: fokus na prevenciji.
Fondacija "Kraj" poziva prave partnere u edukaciji zajednica
o sanitaciji i higijeni
sa ciljem da promeni ponašanje vezane za stvari kao što su pranje ruku
i korišćenje nužnika,
kako bi osigurala ljude od ponovne zaraze.
Broj tri: ulaganje u inovaciju.
Fond "Kraj" je doprineo oslobađanju od glista
uvođenjem inovativnih tehnika koje efektivno nalaze i leče ljude.
Testiraće nove metode isporuke,
pronaći će okruženja u kojima paraziti bujaju
i podsticaće promenu ponašanja.
Broj četiri: nadgledati i proceniti.
Fondacija "Kraj" redovno skuplja detaljne podatke o svim programima
kako bi im pomogla da postanu sve bolji i bolji.
Broj pet: povećati lokalno vlasništvo.
U svim fazama procesa,
Fondacija "Kraj" radi sa vladama i lokalnim akterima
kako bi podstakla sufinansiranja koja potpomažu borbu protiv glista.
Ona sklapa partnerstva sa afričkim filantropima
i korporativnim liderima kako bi zajedno radili na ovom cilju.
Postoji odlična šansa za zajednički rad koji bi stvorio novi sistem
za eliminaciju bolesti u sledećoj deceniji, a i nadalje.
Deo sredstava potrebnih fondu "Kraj"
bi išao direktno za isporuku lekova protiv glista
zajednicama kojima je potrebno,
a deo bi išao za olakšavanje predaje programa
lokalnom vlasništvu.
Zajedno, ovi napori će stvoriti programe lečenja i prevencije
koji su održivi i za daleku budućnost.
Ako se ovaj plan u potpunosti finansira u narednih 6 godina,
desetine miliona ljudi će dobiti lečenje protiv glista.
Sa tim, države će prekinuti krug prenošenja zaraze
na svim nivoima,
i najbitnije, ljudi će doživeti značajan napredak
u svom mentalnom, fizičkom i društvenom zdravlju.
Samo zamislite potencijal koji će se dobiti
kada ljudi prestanu da brinu o njima
i mogu da ulože svoju energiju u stvari kao što su ove.
(Glasovi učenika)
(Tapšanje i pevanje)
(Navijanje)